[bookmark: _Hlk89271129]9.pielikums 
Dienvidkurzemes novada Komunālās pārvaldes
atklāta konkursa Nr. DKNKP 2026/45 nolikumam

LĪGUMS Nr.__  (projekts)
Dienvidkurzemes novada pašvaldības autoceļu un ielu ikdienas uzturēšana ziemas sezonā

	Dienvidkurzemes novadā

	Līguma parakstīšanas datums ir pēdējā pievienotā 
droša elektroniskā paraksta laika zīmoga datums


Dienvidkurzemes novada pašvaldības iestāde "Dienvidkurzemes novada Komunālā pārvalde", reģistrācijas Nr. 40900038260, adrese: Stacijas iela 3, Grobiņa, Dienvidkurzemes novads, LV-3430, tās _________ personā, kas rīkojas saskaņā ar ___, turpmāk – Pasūtītājs, no vienas puses, un 
_________, reģistrācijas Nr. _________, adrese __________, tās ___________ personā, kas rīkojas ____, turpmāk – Izpildītājs, no otras puses, abas kopā sauktas Puses un katra atsevišķi – Puse, pamatojoties uz atklāta konkursa „Dienvidkurzemes novada pašvaldības autoceļu un ielu ikdienas uzturēšana ziemas sezonā”, identifikācijas numurs DKNKP 2026/45, turpmāk – iepirkums, rezultātiem iepirkuma __.daļā, noslēdz šādu līgumu, turpmāk – Līgums:

1. [bookmark: _Hlk94026814]LĪGUMA PRIEKŠMETS
1.1. [bookmark: _Hlk115340809][bookmark: _Hlk207791962][bookmark: _Hlk115342799]Pasūtītājs uzdod un Izpildītājs ar savu darbaspēku, tehniskajiem līdzekļiem un ierīcēm par atlīdzību kvalitatīvi, noteiktajā termiņā veic Pasūtītāja norādīto pašvaldības autoceļu un ielu ikdienas uzturēšanu ziemas sezonā, saskaņā ar tehnisko specifikāciju (Līguma 1.pielikums), Dienvidkurzemes novada pašvaldības autoceļu vai to posmu sarakstu ar noteiktām uzturēšanas klasēm 2026.gada ziemas sezonā, turpmāk - autoceļu un ielu saraksts, (Līguma 3.pielikums), atbilstoši Izpildītāja iesniegtajam finanšu piedāvājumam (Līguma 2.pielikums) un tehniskajam piedāvājumam (Līguma 4.pielikums) par iepirkuma __. daļu, turpmāk – Darbi.
1.2. [bookmark: _Hlk130302960]Darbi veicami atbilstoši iepirkuma noteikumiem, iepirkuma piedāvājumā iesniegtajiem dokumentiem, Līgumam, tā pielikumiem un Latvijas Republikā spēkā esošajiem normatīvajiem aktiem un piemērojamiem Eiropas Savienības tiesību aktiem. 
1.3. Darbu izpildes vieta ir  Dienvidkurzemes novada _____________. 
1.4. Pasūtītājs negarantē minimālo Darbu apjomu, un Darbu izpilde tiek veikta atbilstoši faktiskajai nepieciešamībai un pieejamajam finansējumam, pamatojoties uz Pasūtītāja atsevišķiem pieprasījumiem. 
1.5. Visām precēm un materiāliem, kas tiek pielietoti Darbu izpildē, ir jāatbilst normatīvajos aktos noteiktajām prasībām. 

2. LĪGUMA TERMIŅŠ
2.1. Līgums stājas spēkā tā parakstīšanas dienā un Līguma attiecības atzīstamas par pabeigtām tikai pēc tam, kad Puses ir pilnībā izpildījušas savstarpējās saistības un norēķinus, kas izriet no Līguma noteikumiem.
2.2. Darbi atbilstoši Līgumam tiek veikti no Līguma noslēgšanas brīža līdz 2027.gada 30.aprīlim. 
2.3. Līguma izpildes termiņu Puses ir tiesīgas grozīt ar rakstveida papildu vienošanos, ja tas ir nepieciešams meteoroloģisku apstākļu dēļ.

3. LĪGUMCENA UN NORĒĶINU KĀRTĪBA
3.1. [bookmark: _Ref4055599][bookmark: _Ref4058917][bookmark: _Hlk110864320][bookmark: _Hlk188013849]Līgumcena ir  EUR _________ (summa skaitļiem un vārdiem), neieskaitot pievienotās vērtības nodokli, turpmāk – PVN. Norēķinos PVN tiek piemērots saskaņā ar Latvijas Republikā spēkā esošajiem normatīvajiem aktiem.  
3.2. Pasūtītājam nav pienākums apgūt visu Līguma 3.1.punktā norādīto līgumcenu. 
3.3. Pasūtītājs veic tikai tādu Darbu apmaksu, kas veikti atbilstošā kvalitātē saskaņā ar šī Līguma nosacījumiem un Pasūtītāja pieņemtajiem Darbu apjomiem. Darbu apjomi būs atkarīgi no Pasūtītāja finanšu resursiem un nepieciešamajiem Darbiem. 
3.4. Pasūtītājs ir tiesīgs, Pusēm iepriekš vienojoties, nemainot kopējo Līgumcenu, un Līguma pielikumā noteiktās Darbu izmaksu vienību cenas, veikt finanšu līdzekļu pārdali starp Līguma 2. pielikumā noteiktajām Darba pozīcijām, novirzot vienas Darba pozīcijas ietvaros neizlietotos finanšu līdzekļus citas Darba pozīcijas izmaksu segšanai un attiecīgi palielinot tās Darba apjomu, ja konkrētajā pozīcijā konstatējama nepieciešamība pēc papildu Darbu apjoma.
3.5. Pasūtītājs maksā Izpildītājam par izpildītajiem Darbiem atbilstoši vienības cenām, kas norādītas Izpildītāja iesniegtajā finanšu piedāvājumā (Līguma 2.pielikums). Vienības cenas ietver visas izmaksas, kas saistītas ar Darbu pilnīgu un kvalitatīvu izpildi, tajā skaitā materiāliu un darba spēka izmaksas, transporta izdevumi, visi ar Darbu izpildi saistītie nodokļi un nodevas un citas izmaksas, kuras Izpildītājam vajadzēja paredzēt, izņemot PVN.
3.6. Pasūtītājam ir tiesības pieprasīt no Izpildītāja ar Darbu izpildi saistītus pamatoti nepieciešamus dokumentus, informāciju un skaidrojumus, kas apliecina Darbu izpildes atbilstību Līguma nosacījumiem, tehniskajai specifikācijai un normatīvo aktu prasībām. Izpildītājs pieprasīto informāciju sniedz Pasūtītāja noteiktajā saprātīgā termiņā.
3.7. Pasūtītājs maksā Izpildītājam par izpildītajiem Darbiem, pamatojoties uz Izpildītāja iesniegto rēķinu, kas izrakstīts atbilstoši attiecīgam abu Pušu parakstītam Darbu pieņemšanas – nodošanas aktam.
3.8. Pasūtītājs veic apmaksu 30 (trīsdesmit) dienu laikā pēc abpusēji parakstīta Darbu pieņemšanas – nodošanas akta un rēķina saņemšanas ar bezskaidras naudas norēķinu Līgumā norādītajā Izpildītāja bankas kontā. Par apmaksas dienu tiek uzskatīta diena, kurā veikts pārskaitījums uz Līgumā norādīto Izpildītāja bankas kontu. 
3.9. Jebkuru maksājumu apmaksai Pasūtītājs pieņem elektroniskos rēķinus, kuri sagatavoti, nosūtīti un saņemti strukturētā elektroniskā formā, kas ļauj tos automātiski un elektroniski apstrādāt, un, kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Izpildītājs rēķinus var iesniegt nosūtot tos uz Pasūtītāja oficiālā elektroniskā pasta adreses apakšadresi: REKINI@40900038260.

4.  IZPILDĪTĀJA PIENĀKUMI UN TIESĪBAS
4.1. Izpildītājs Darbus veic kvalitatīvi, savlaicīgi un atbilstoši Līgumam, Darba uzdevumam, tehniskajai specifikācijai, kā arī Latvijas Republikā spēkā esošajiem normatīvajiem aktiem un piemērojamajiem Eiropas Savienības tiesību aktiem. Par visiem apstākļiem, kas ietekmē Darbu izpildi, Izpildītājs nekavējoties, bet ne vēlāk kā vienas darba dienas laikā, informē Pasūtītāja pārstāvi un saskaņo tālāko rīcību.
4.2. Izpildītājs ir atbildīgs par informācijas slēpšanu vai nesniegšanu vai par nepatiesas informācijas sniegšanu Pasūtītājam un par tā rezultātā radītajiem zaudējumiem.
4.3. Veicot Darbus, Izpildītāja pienākumos ietilpst:
4.3.1. visu no Latvijas Republikā spēkā esošiem normatīvajiem aktiem izrietošo saistību izpilde attiecībā uz valsts un pašvaldību iestādēm;
4.3.2. visu ar darba aizsardzību, ugunsdrošību un vides aizsardzību saistīto normatīvo aktu ievērošana, tajā skaitā veikt nepieciešamos pasākumus šajās jomās; 
4.3.3. [bookmark: _Hlk207792558][bookmark: _Hlk207792628]nodrošināt, ka Darbu izpilde Darbu izpildes vietā tiek uzsākta ne vēlāk kā 2 (divu) stundu laikā pēc Pasūtītāja Darba uzdevuma uzdošanas brīža vai Pasūtītāja Darba uzdevumā konkrēti noteiktā termiņā jebkurā dienā, jebkurā diennakts laikā;
4.3.4. Darbu veikšanai izmantot tehniskajai specifikācijai atbilstošu tehniku, kurai ir veikta valsts tehniskā apskate;
4.3.5. nepasliktināt Darbu veikšanā izmantoto pievedceļu tehnisko stāvokli. Ja Darbu veikšanas rezultātā tiek pasliktināti pievedceļi, Izpildītājs nekavējoties novērš radušos bojājumus par saviem līdzekļiem;
4.3.6. pēc Pasūtītāja pieprasījuma nodrošināt Pasūtītājam  elektronisku - interneta pieeju darba izpildē iesaistītās Izpildītāja tehnikas globālās pozicionēšanas sistēmas (GPS) datiem;
4.3.7. informēt Pasūtītāju par katru nelaimes gadījumu darbā, kurš noticis, veicot Līgumā noteiktos Darbus. Informāciju Izpildītājs sniedz rakstveidā 3 (trīs) dienu laikā pēc akta par nelaimes gadījumu darbā sastādīšanas;
4.4. Izpildītāja pienākumi:
4.4.1. nodrošināt, lai līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
4.4.2. visā līguma darbības laikā nodrošināt, ka uz to nav attiecināma Krievijas iesaiste, kas pārsniedz ierobežojumus, kas noteikti 2014. gada 31. jūlija Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā (ar grozījumiem, kas veikti ar 2022. gada 8. aprīļa Padomes Regulu (ES) Nr. 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, un turpmākiem grozījumiem);
4.4.3. nekavējoties rakstveidā informēt Pasūtītāju, ja uz to kļūst attiecināms kāds no līguma 4.4.2. apakšpunktā minētajiem ierobežojumiem. 
4.5. [bookmark: _Hlk115355672]Izpildītājs Līguma izpildes laikā apņemas netraucēt Pasūtītāja darbību un ir atbildīgs par nodarītajiem zaudējumiem (bojājumiem) Pasūtītāja īpašumam vai valdījumam. 
4.6. Ja Izpildītājs, veicot Darbus, nodara zaudējumus (bojājumus) Pasūtītāja īpašumam vai valdījumam, par to tiek sastādīts akts, un Izpildītājam ir pienākums par saviem līdzekļiem novērst radītos bojājumus vai segt ar bojājumu novēršanu saistītās izmaksas.
4.7. Izpildītājs ir atbildīgs par zaudējumiem un sedz visus zaudējumus, kas radušies trešajām pusēm Izpildītāja darbības vai bezdarbības rezultātā.
4.8. Izpildītājs nodrošina Pasūtītājam brīvu pieeju Darba izpildes vietai. 
4.9. Izpildītājam ir tiesības saņemt samaksu par paveiktajiem Darbiem Līgumā noteiktā apmērā un kārtībā.
4.10. Izpildītājam ir tiesības pieprasīt Pasūtītājam līgumsoda samaksu saskaņā ar Līguma 8.1. punktā noteikto.
4.11. Izpildītājam ir tiesības vienpusēji izbeigt Līgumu saskaņā ar Līguma 10.3. punktā noteikto.
4.12. Izpildītāja pienākums ir elektroniski sagatavot pieņemšanas - nodošanas aktu (saskaņā ar Līguma 5. pielikumā pievienoto formu) par izpildītiem Darbiem un to elektroniski iesniegt saskaņošanai Pasūtītājam.

5. PASŪTĪTĀJA PIENĀKUMI UN TIESĪBAS
5.1. Par kvalitatīvi veikto Darbu izpildīšanu Pasūtītājs apņemas samaksāt Izpildītājam Līgumā noteiktajā apmērā un kārtībā ar bezskaidras naudas norēķinu Izpildītāja norādītajā norēķinu kontā.
5.2. Pasūtītājs ir tiesīgs apturēt Darbu veikšanu, ja Izpildītājs neievēro Līgumā noteiktās prasības, līdz pārkāpumu novēršanai vai zaudējumu segšanai.
5.3. Pasūtītājs neatbild par Izpildītāja tehniku u.c. resursiem, kas atrodas Darbu izpildes vietā, kā arī par Izpildītāja vai apakšuzņēmēju darbības vai bezdarbības rezultātā radīto kaitējumu/nodarītajiem zaudējumiem.
5.4. Pasūtītājam ir tiesības gadījumā, kad Izpildītājs nenovērš Pasūtītāja īpašumam vai valdījumam radītos bojājumus (Līguma 4.6.punkts), uzdot bojājumu novēršanu veikt citai personai, piestādot Izpildītājam rēķinu par bojājumu novēršanu.
5.5. Pasūtītājam ir tiesības Līguma izpildes kontroles ietvaros veikt fotografēšanu un/vai filmēšanu ar mērķi konstatēt situāciju Darbu veikšanas objektā Līguma izpildes gaitā.
5.6. Pasūtītājam ir tiesības izmaiņu gadījumā grozīt autoceļu un ielu sarakstu (Līguma 3.pielikums) izslēdzot vai papildinot ar jauniem ceļiem un ielām, precizējot ceļu garumus, mainot ceļu uzturēšanas klases, par to informējot Izpildītāju.  
5.7. Pasūtītājam ir tiesības vienpusēji atkāpties no Līguma saskaņā ar Līguma 10.1.punktā noteikto.
6. DARBU UZDOŠANA UN IZPILDE
6.1. [bookmark: _Hlk146021789]Pasūtītājs Darbu apjomu nosaka atkarībā no faktiskās nepieciešamības un Darbus Izpildītājs uzsāk tikai pēc Līguma 12.1. punktā noteiktā Pasūtītāja pārstāvja, turpmāk -Pasūtītāja pārstāvis, Darba uzdevuma došanas un tikai Pasūtītāja pārstāvja norādītajā apjomā.
6.2. Precīzu Darba veidu, Darba izpildes termiņu, Darba apjomu, vietu, norādot konkrētu autoceļu, ielu vai to posmu, nosaka Pasūtītāja pārstāvis, uzdodot Darba uzdevumu un informējot Izpildītāju uz tālruņa Nr.______.
6.3. [bookmark: _Hlk146021637][bookmark: _Hlk176769811]Izpildītājs Darbus uzsāk ne vēlāk kā 2 (divu) stundu laikā no Darba uzdevuma uzdošanas brīža vai Pasūtītāja Darba uzdevumā konkrēti noteiktā termiņā. Darbu pilnīga izpilde veicama Pasūtītāja Darba uzdevumā konkrēti noteiktā termiņā un Pasūtītāja noteiktā izpildāmo Darbu prioritārā secībā. 
6.4. Darbu izpildi Puses organizē ņemot vērā meteoroloģiskos apstākļus. 
6.5. Izpildītājs pēc Darba uzdevuma saņemšanas uzsāk Darbu izpildi, izmantojot izpildāmā Darba veidam atbilstošas tehnikas vienības.
6.6. Nepieciešamības gadījumā, Izpildītājs lieto pagaidu ceļa zīmes un signālugunis saskaņā ar Latvijas Republikā spēkā esošo normatīvo aktu prasībām.
6.7. Izpildītājs veic visus nepieciešamos pasākumus, lai novērstu jebkādu kaitējumu vai kaitējuma rašanās draudus, kas varētu rasties Pasūtītājam vai trešajām personām Darbu izpildes laikā un rezultātā.
6.8. Pasūtītājs var uzraudzīt Darbu veikšanu, dot norādījumus par Darbu izpildi.
6.9. [bookmark: _Hlk130925577]Par Darbu izpildi Darba uzdevumā noteiktajā apjomā un atbilstoši tehniskajā specifikācijai Izpildītājs informē Pasūtītāja pārstāvi ne vēlāk kā vienas stundas laikā pēc Darbu pabeigšanas, sazinoties ar 12.1.punktā norādīto Pasūtītāja pārstāvi. 
6.10. Izpildītājs līdz katra mēneša 5. datumam elektroniski sagatavo un elektroniski iesniedz saskaņošanai Pasūtītājam Darbu pieņemšanas - nodošanas aktu (saskaņā ar Līguma 5. pielikumā pievienoto formu), kurā tiek detalizēti uzskaitīti kvalitatīvi un savlaicīgi veiktie Darbi. 
6.11. [bookmark: _Hlk188007840][bookmark: _Hlk188007315]Izpildīto Darbu pieņemšanu veic 12.1.punktā norādītais Pasūtītāja pārstāvis, parakstot pieņemšanas – nodošanas aktu. Veicot Darbu pieņemšanu, Pasūtītāja pārstāvis pārbauda Darbu apjomu atbilstību Darba uzdevumā noteiktajam un Darbu kvalitātes atbilstību Pasūtītāja noteiktajām specifikācijām un Līgumam. 
6.12. [bookmark: _Hlk188007717]Ja Pasūtītāja pārstāvis konstatē Darbu neatbilstību Darba uzdevumā, Tehniskajā specifikācijā vai Līgumā noteiktajam, tas aktā norāda veikto Darbu neatbilstību (Darbu veidu, platību, atrašanās vietu u.c) un norāda termiņu neatbilstību novēršanai un šo aktu iesniedz Izpildītāja pārstāvim izpildei.
6.13. [bookmark: _Hlk188007383][bookmark: _Hlk188007761]Nekvalitatīvi vai neatbilstoši veiktie Darbi netiek pieņemti un apmaksāti līdz neatbilstību novēršanai. Izpildītājs konstatētās neatbilstības novērš par saviem līdzekļiem un par to informē Pasūtītāja pārstāvi Līguma 6.9.punktā noteiktā kārtībā. Darba pieņemšana neatbrīvo Izpildītāju no pienākuma novērst konstatētās neatbilstības, kā arī vēlāk konstatētās neatbilstības.
6.14. Gadījumā, ja Izpildītājs nav novērsis aktā konstatētos nekvalitatīvos un/vai līdz galam nepadarītos Darbus, Pasūtītāja noteiktajā termiņā, Pasūtītājs ir tiesīgs to novēršanu veikt patstāvīgi vai pieaicinot trešās personas. Izpildītājs šādā gadījumā atlīdzina Pasūtītājam visus šajā sakarā radušos tiešos zaudējumus. Šie zaudējumi un aprēķinātais līgumsods tiek atrēķināti no Izpildītāja ikmēneša maksājuma.
6.15. Iepriekšējā mēnesī izpildīto darbu pieņemšanas – nodošanas akts ir spēkā, ja to ir parakstījuši abu Pušu pilnvarotie pārstāvji.
6.16. Ikmēneša izpildītie Darbi netiek pieņemti un apmaksāti, ja tie neatbilst Pasūtītāja izvirzītajām kvalitātes prasībām un faktiski izpildītajiem apjomiem, Līgumam un tā pielikumiem, kā arī normatīvo aktu prasībām.
6.17. Darbu kvalitātes prasības, kas jāievēro Izpildītājam, noteiktas:
6.17.1. tehniskajā specifikācijā (Līguma 1.pielikums);
6.17.2. Līguma noteikumos;
6.17.3. 2021.gada 7.janvāra Ministru kabineta noteikumos Nr.26 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli”, izņemot 3.pielikumu;
6.17.4. 2001.gada 2.oktobra Ministru kabineta noteikumos Nr.421 „Noteikumi par darba vietu aprīkošanu uz ceļiem”;
6.17.5. citos Latvijas Republikas, Eiropas Savienības un Dienvidkurzemes novada pašvaldības normatīvajos aktos, ciktāl tie attiecas uz Līguma izpildi.


7. PUŠU KORESPONDENCE
7.1. [bookmark: _Hlk112848644]Puses vienojas, ka visa korespondence, ko Puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu septītajā dienā pēc tās nodošanas pastā vai kurjeram. Informācija, kas nodota personīgi pret parakstu – dienā, kad tā nogādāta saņēmējam. Informācija, kas nosūtīta elektroniski uz Līgumā norādītajām elektroniskā pasta adresēm uzskatāma par paziņotu otrajā darba dienā pēc tās nosūtīšanas (minētais noteikums neattiecas uz informāciju un dokumentiem, kuru iesniegšanas vai nosūtīšanas kārtība ir īpaši atrunāta citos Līguma noteikumos). Informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas. Puses visu Līguma darbības laiku apņemas nodrošināt iespēju saņemt korespondenci Līgumā norādītajās adresēs un uzņemas visus riskus sakarā ar jebkādām korespondences saņemšanas grūtībām vai neiespējamību. 
7.2. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa numuri, elektroniskā pasta adreses, adreses u.c., tad tā nekavējoties, bet ne vēlāk kā 3 (trīs) darba dienu laikā rakstiski paziņo par to otrai Pusei. Šajā punktā minētie nosacījumi attiecas arī uz Līgumā minētajiem Pušu pārstāvjiem un to rekvizītiem.

8. PUŠU ATBILDĪBA PAR LĪGUMA PĀRKĀPUMIEM
8.1. [bookmark: _Hlk115361302]Par Līgumā noteikto maksājumu neveikšanu, Pasūtītājs maksā Izpildītājam līgumsodu 0,5% (nulle komats pieci procenti) apmērā no savlaicīgi neapmaksātās summas par katru nokavēto dienu, bet ne vairāk kā 10% (desmit procenti) no neapmaksātās summas, ar nosacījumu, ka Izpildītājs ir rakstiski atgādinājis par nesamaksāto rēķinu un 10 (desmit) darba dienu laikā pēc šāda brīdinājuma saņemšanas Pasūtītājs rēķina samaksu nav veicis.
8.2. Ja tiek kavēts Darba uzdevumā noteiktais Darbu uzsākšanas un/vai izpildes termiņš Darbu izpildes vietā, Izpildītājs maksā Pasūtītājam līgumsodu par katru nokavēto stundu 0,5% (nulle komats pieci procenti) apmērā no Darba uzdevumā noteikto Darbu izmaksu summas katram gadījumam saskaņā ar Darba uzdevumu, bet ne vairāk kā 10% (desmit procenti) no Darba uzdevumā noteikto Darbu izmaksu summas par katru gadījumu.
8.3. Ja Pasūtītājs konstatē Darbu neatbilstību Darba uzdevumā, Līgumā, tai skaitā Tehniskajā specifikācijā, noteiktajam, Izpildītājs maksā Pasūtītājam līgumsodu EUR 70.00 (septiņdesmit euro) par katru gadījumu. Aktu par līgumsoda piemērošanu kopā ar rēķinu par līgumsoda samaksu Pasūtītājs nosūta Izpildītājam. 
8.4. Pasūtītājam ir tiesības piemērot Izpildītājam līgumsodu par jebkuru Līguma noteikumu pārkāpumu, kas radījis Pasūtītājam vai Līguma izpildei nelabvēlīgas sekas, ja par attiecīgo pārkāpumu Līgumā nav paredzēts cits līgumsods. Šādā gadījumā Izpildītājs maksā Pasūtītājam līgumsodu EUR 70,00 (septiņdesmit euro) apmērā par katru pārkāpuma gadījumu.
8.5. Līguma 8.1., 8.2., 8.3., 8.4. punktos noteiktā līgumsoda samaksa neatbrīvo Puses no Līguma saistību izpildes.
8.6. Izpildītājs maksā Pasūtītājam līgumsodu 10% (desmit procenti) apmērā no Līguma 3.1. punktā norādītās līgumcenas (bez PVN), ja Pasūtītājs vienpusēji atkāpjas kādā no Līguma 10.1.punktā noteiktajiem gadījumiem. 
8.7. Piemērojot Līguma 8.6. punktā noteikto līgumsodu, līgumsodi, kas noteikti Līguma 8.2., 8.3. un 8.4. punktā netiek piemēroti.
8.8. Pasūtītājam ir tiesības ieturēt Līgumā paredzētos līgumsodus vai pamatotus zaudējumus no Izpildītājam izmaksājamām summām, iepriekš rakstveidā informējot Izpildītāju par konstatēto pārkāpumu, aprēķināto summu un ieturējuma pamatojumu.


9. NEPĀRVARAMA VARA
9.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi utml.), ugunsgrēkus, jebkāda veida karadarbību, epidēmiju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
9.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
9.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
9.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi, nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei utml. apstākļi, (ja vien minētās problēmas neizriet tieši no nepārvaramas varas).

10. LĪGUMA IZBEIGŠANA UN GROZĪŠANA
10.1. Pasūtītājs ir tiesīgs vienpusēji izbeigt Līgumu, brīdinot par Līguma izbeigšanu Izpildītāju rakstiski 10 (desmit) dienas iepriekš un veicot savstarpējos norēķinus, šādos gadījumos:
10.1.1. Darbi, saskaņā ar Pasūtītāja veikto pārbaužu rezultātiem, tiek pildīti neatbilstošā kvalitātē un/vai neatbilstoši Līguma un tā pielikumu nosacījumiem, un par to Pasūtītājs ir sastādījis un nosūtījis Izpildītājam ne mazāk kā 2 (divus) aktus par Darbu neatbilstību Līgumam un tā pielikumiem;
10.1.2. Izpildītājs ir nokavējis Darba uzdevumā vai Līgumā noteiktos Darbu uzsākšanas un/vai izpildes termiņus, un Izpildītāja nokavējums ir sasniedzis 2 (divas) dienas;
10.1.3. Izpildītājs ir pārtraucis vai apturējis Līguma izpildi, tai skaitā, ja Izpildītājs nav sasniedzams juridiskajā adresē; 
10.1.4. ja Izpildītājs nepilda vai nepienācīgi pilda Līguma noteikumus un Izpildītāja brīdinājumā par Līguma izbeigšanu norādītajā termiņā nav novērsis tur norādītos trūkumus.
10.2. Pasūtītājs ir tiesīgs vienpusēji izbeigt Līgumu, par to rakstveidā paziņojot Izpildītājam:
10.2.1. ja attiecībā uz Izpildītāju ir pasludināts maksātnespējas process, apturēta saimnieciskā darbība vai iestājas citi apstākļi, kas liedz vai liegs Izpildītājam turpināt Līguma izpildi;
10.2.2. ja pēc Līguma noslēgšanas atklājas, ka, iesniedzot piedāvājumu, Izpildītājs ir apzināti sniedzis nepatiesu informāciju, vai Līguma izpildes laikā Izpildītājs ir sniedzis nepatiesas vai nepilnīgas ziņas vai apliecinājumus;
10.2.3. ja Izpildītājam vai tā valdes vai padomes loceklim, patieso labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi, kā arī uz Izpildītāju kļūst attiecināms kāds no Līguma 4.4.2. apakšpunktā minētajiem ierobežojumiem;
10.2.4. Izpildītājs līguma izpildē ietver vai izmanto Krievijas Federācijas vai Baltkrievijas Republikas izcelsmes preces un pakalpojumus.
10.2.5. Publisko iepirkumu likuma 64. pantā noteiktajos gadījumos.
10.3. Izpildītājam ir tiesības vienpusēji izbeigt Līgumu šādos gadījumos:
10.3.1. ir pasludināts Pasūtītāja maksātnespējas process, apturēta vai pārtraukta tā saimnieciskā darbība;
10.3.2. Izpildītājs 3 (trīs) mēnešus iepriekš ir rakstveidā informējis Pasūtītāju par vēlmi vienpusēji atkāpties no Līguma un ne vēlāk kā 14 (četrpadsmit) dienas pirms 3 (trīs) mēnešu perioda beigām ir samaksājis Pasūtītājam līgumsodu par vienpusēju atkāpšanos no Līguma 10 (desmit) % apmērā no Līgumcenas, un Izpildītājam nepastāv citu neizpildītu saistību, kas izriet no Līguma. 
10.4. Puses var izbeigt Līgumu, abpusēji rakstveidā vienojoties jebkurā Līguma stadijā. 
10.5. Gadījumā, ja Līgums tiek izbeigts pirms termiņa, Pasūtītājs samaksā par Izpildītāja atbilstoši Līguma noteikumiem līdz Līguma izbeigšanas dienai faktiski veiktajiem Darbiem.
10.6. Gadījumā, ja līgums tiek izbeigts kādas Puses vainas dēļ, kas izpaudusies kā līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojama līguma izbeigšanā, ir jāatlīdzina otrai Pusei zaudējumi, kas tai rodas saistībā ar līguma izbeigšanu. 
10.7. [bookmark: _Hlk141712615]Līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem. Jebkuras izmaiņas Līguma noteikumos kļūst par neatņemamu Līguma sastāvdaļu un stājas spēkā tikai tad, kad tās noformētas rakstiskā veidā un tās parakstījušas abas Puses. 
10.8. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi. Līgumu var grozīt, Pusēm vienojoties Līgumā noteiktajos gadījumos, kā arī citos gadījumos, ja tam ir objektīvs pamatojums un grozījumi ir nepieciešami iepirkuma līguma mērķa sasniegšanai. 
10.9. Ja objektīvu iemeslu dēļ pieaugs Darbu apjoms, pieļaujama līguma apjoma palielināšana 10 % (desmit procentu) apmērā no līgumcenas, slēdzot rakstveida vienošanos starp Pusēm par grozījumu izdarīšanu līgumā, nemainot Izpildītāja piedāvāto vienību cenu saskaņā ar finanšu piedāvājumu.
10.10. Puses var vienoties par Līgumcenas palielināšanu, ņemot vērā Publisko iepirkumu likuma 61.pantā noteiktos ierobežojumus, nemainot Izpildītāja piedāvāto vienību cenu saskaņā ar finanšu piedāvājumu, ja Pasūtītājam  sākotnējā iepirkuma līguma izpildei ir nepieciešami papildu Darbi, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, vai Līguma darbības laikā neparedzēti pieaugusi Pasūtītāja faktiskā nepieciešamība pēc Darbiem.
10.11. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, ja līguma grozījumi ir nepieciešami tādu iemeslu dēļ, kurus pasūtītājs iepriekš nevarēja paredzēt.
10.12. Līgumā atrunātie termiņi var tikt mainīti Pusēm rakstveidā par to vienojoties, kā arī visos gadījumos, kad no Puses neatkarīgu apstākļu dēļ ir nepieciešama līguma termiņu maiņa.
10.13. Pusēm savstarpēji rakstveidā vienojoties, Līgumu var grozīt, paredzot Darbu izpildi Dienvidkurzemes novada administratīvajā teritorijā esošos pašvaldības autoceļos un ielās, kas funkcionāli un pēc būtības atbilst iepirkuma priekšmetam, nemainot Līguma vispārējo raksturu.
10.14. Puses ir tiesīgas veikt Līguma grozījumus, ja Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.

11. LĪGUMA IZPILDĒ IESAISTĪTO APAKŠUZŅĒMĒJU NOMAIŅA
11.1. [bookmark: _Hlk128994928]Izpildītājs nav tiesīgs bez saskaņošanas ar Pasūtītāju veikt iepirkuma piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. 
11.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
11.2.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
11.2.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
11.2.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10000 EUR (desmit tūkstoši euro), atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
11.2.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
11.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
11.4. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītāja nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai.  Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
11.5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
11.6. Izpildītājam jānodrošina, ka apakšuzņēmējs tam uzticēto Darba daļu nenodos tālāk.

12. PUŠU PĀRSTĀVJI UN KONTAKTINFORMĀCIJA
12.1. Pasūtītāja pārstāvis ar šo Līgumu saistītu jautājumu risināšanā, kā arī attiecībā uz Darbu izpildi ir: ____________, tālr.: ______________, e-pasts: ______________.
12.2. Līguma 12.1.punktā norādītais Pasūtītāja pārstāvis kontrolē Līguma saistību izpildi Līgumā noteiktajā laikā, veidā un kārtībā, atbild par savlaicīgu informācijas apmaiņu, ir tiesīgs uzdot Darba uzdevumu, parakstīt pieņemšanas – nodošanas aktus un citus Līgumā paredzētus dokumentus.
12.3. Izpildītāja pārstāvis  ar šo Līgumu saistītu jautājumu risināšanā, kā arī attiecībā uz Darbu izpildi   ir: _______________, tālr.: _______________, e-pasts: ____.
12.4. Puses vienojas, ka katrai Pusei ir tiesības mainīt vai atcelt savu līgumā norādīto pārstāvi. Puses nekavējoties rakstiski informē otru Pusi par pārstāvju nomaiņu.
[bookmark: _Hlk140507555]
13. FIZISKO PERSONU DATU AIZSARDZĪBA
13.1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
13.2. Puse, kura nodod otrai pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
13.3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
13.4. Neskatoties uz iepriekšējā punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai.
13.5. Puses apņemas pēc otras puses pieprasījuma iznīcināt no otras puses iegūtos fizisko personu datus, ja izbeidzas nepieciešamība tos apstrādāt šī līguma izpildes nodrošināšanai. 
13.6. Puses apņemas nekavējoties, bet ne vēlāk kā 48 (četrdesmit astoņu) stundu laikā pēc datu drošības incidenta konstatēšanas, rakstveidā informēt otru Pusi par jebkuru personas datu drošības pārkāpumu, kas var ietekmēt otras Puses personas datus, norādot pārkāpuma būtību, iespējamās sekas un veiktos novēršanas pasākumus.

14. CITI LĪGUMA NOTEIKUMI
14.1. Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā ar Latvijas Republikas normatīvajiem aktiem Latvijas Republikas tiesās.
14.2. Gadījumos, kas nav paredzēti Līgumā, Puses rīkojas saskaņā ar Latvijas Republikā spēkā esošajiem normatīvajiem aktiem.
14.3. Ja kāds no Līguma punktiem kāda iemesla dēļ zaudē spēku, tas neietekmē citus Līguma noteikumus un pārējie Līguma punkti paliek spēkā.
14.4. Līguma izpildes gaitā iegūtā informācija atzīstama par konfidenciālu un nav nododama trešajai personai bez otras Puses piekrišanas, izņemot, ja šāda informācija nepieciešama Līguma saistību pienācīgai izpildei, vai jāsniedz kompetentām valsts pārvaldes iestādēm un tiesībaizsardzības iestādēm normatīvajos aktos noteiktajos gadījumos.
14.5. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līgums ir saistošs Pusēm no tā abpusējas parakstīšanas dienas. Katra Puse glabā abpusēji parakstītu Līgumu elektroniskā dokumenta formā.
14.6. Līguma pielikumi ir šā Līguma neatņemamas sastāvdaļas un ir Pusēm saistoši Līguma izpildē: 
14.6.1. Līguma 1.pielikums - Tehniskā specifikācija; 
14.6.2. Līguma 2.pielikums - Finanšu piedāvājums;
14.6.3. Līguma 3. pielikums - Dienvidkurzemes novada pašvaldības autoceļu vai to posmu saraksts ar noteiktām uzturēšanas klasēm 2026.gada ziemas sezonā;
14.6.4. Līguma 4.pielikums - Tehniskais piedāvājums;
14.6.5. Līguma 5.pielikums - Darbu pieņemšanas – nodošanas akts, forma.

15. PUŠU REKVIZĪTI 




5.pielikums
Līgumam Nr.___

DARBU PIEŅEMŠANAS – NODOŠANAS AKTS

par Darbiem saskaņā ar 20__.gada __._________ Līgumu Nr.__________________
Izpildītājs:
	Nosaukums:
	

	Reģistrācijas numurs:
	

	Adrese:
	



Pasūtītājs:
	Nosaukums:
	Dienvidkurzemes novada pašvaldības iestāde "Dienvidkurzemes novada Komunālā pārvalde"

	Reģistrācijas numurs:
	40900038260

	Juridiskā adrese:
	Stacijas iela 3, Grobiņa, Dienvidkurzemes novads, LV-3430

	Darbu veikšanas teritorija/pagasts:
	



Autoceļu ziemas uzturēšana
Izpildītājs ir veicis šādus Darbus:
	Aizpilda Izpildītājs

	Nr.p.k.
	Darbu
veikšanas datums 
	Autoceļa nosaukums
	Veiktā darba
posma adrese
	Darbu nosaukums
	Darba
mērvienība
	 Darbu daudzums 
	Izmantotie mehānismi
	Izlietotie materiāli un to atbilstības dokumenti
	Izlietoto materiālu daudzums

	
	
	
	No
	līdz
	
	
	
	
	
	

	 
	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 
	 


*Tabula papildināma ar ailēm pēc nepieciešamības.
Piezīmes (par Darbu neatbilstību, defektiem vai citas norādes): ____________________________________________________________________________________________________________________________________________________________________________________________________________________________________________________________
	Darbus nodeva:
Izpildītāja pārstāvis
	Darbus pieņēma:
Pasūtītāja pārstāvis



_____________________ /_______________ /					_________________ / _____________ /
	(paraksts, tā atšifrējums)							(paraksts, tā atšifrējums)

